Os socialistas cargan contra o anuncio do Goberno central da folla de ruta do AVE | Terra Chá Xa!
14 horas Alcaldes da Serra do Xistral reúnense para consensuar actuacións contra o lobo
15 horas Cuarta Xusta presenta o seu novo traballo na Casa Museo de Manuel María
17 horas Lanzós celebra o sábado 20 a Festa da Xuventude
17 horas A campaña de vacinación da gripe dará comezo o luns
17 horas Doa sangue en Pol o sábado 20
18 horas Xermade convoca as axudas municipais por nacemento de fillos
18 horas O sábado As Pontes celebra o Día da Biblioteca
Os socialistas cargan contra o anuncio do Goberno central da folla de ruta do AVE
9 Mai Actualidade, Lugo, Terra Chá Actualidade, Lugo, Terra Chá
O secretario Xeral do Partido Socialista na Provincia, Álvaro Santos Ramos, e a alcaldesa de Lugo, ademais de presidenta do partido, Lara Méndez López, valoraron que “De la Serna e Feijóo constataron que o Partido Popular renunciou a que o AVE chegue á provincia lucense”. Como mostra disto, entre outros aspectos, destacaron o feito de que os populares aseguren, publicamente, que a súa previsión, no horizonte 2021, é que a viaxe en tren Lugo-Madrid leve 4 horas, mentres A Coruña-Madrid, que están a maior distancia, 3 horas.
O PP VE CON BOS OLLOS O PROXECTO
O presidente da Xunta, Alberto Núñez Feijóo, destacou que a nova conexión ferroviaria que comeza a desenvolverse entre Lugo, Monforte de Lemos e Ourense reflicte o compromiso real, con prazos e con orzamentos concretos, coa chegada da alta velocidade ferroviaria a Lugo, a través dun investimento de máis de 1000 millóns de euros.
Ao longo da súa intervención, o presidente da Xunta recordou que con ese obxectivo da Galicia global, “tan unida por dentro ben conectado por fóra”, os gobernos central e galego están a traballar conxuntamente para impulsar melloras na rede viaria tan importantes como: a Autovía do Cantábrico, en vías xa de solucionar os problemas derivados da néboa no Alto do Fiouco; ou a Autovía Santiago-Lugo que ten xa todos os seus treitos en obras ou en servizo; a vía de altas prestacións entre Lugo e Sarria, en cuxo desdobramento xa se empezou a executar; ou a conexión entre Celeiro e San Cibrao que continúa a desenvolverse na Mariña, agora coa súa extensión ata Viveiro.
Etiquetas AVEFeijóoFerrocarrilPartido PopularPSOETerra Chá
Anterior O Pleno das Pontes aproba unha declaración institucional contra a sentencia de La Manada
Seguinte O Concello de Vilalba convoca o XLIV Premio de Poesía